ΓΡΑΠΤΗ ΕΡΩΤΗΣΗ E-1520/00

υποβολή: Bart Staes (Verts/ALE) προς την Επιτροπή

(12 Μαΐου 2000)

Θέμα: Κοινοτική ενίσχυση σε σχέδιο στο Houthalen-Helchteren

Η Επιτροπή σκέπτεται να χορηγήσει επιδοτήσεις ύψους 60 εκατ. βελγ. φράγκων για την ανάπτυξη πάρκου άγριων ζώων στην έκταση Kelchterhoef στο Houthalen-Helchteren (επαρχία Λιμβούργου). Ο φορέας Τουρισμός Φλάνδρας θα επενδύσει με τη σειρά του 50 εκατ. φράγκων στο πρόγραμμα. Η πρωτοβουλία προέρχεται από το Δημοτικό Συμβούλιο του Houthalen-Helchteren και Ολλανδικό φορέα προωθήσεως σχεδίων.

Η δημιουργία πάρκου άγριων ζώων αντιβαίνει προς τις ισχύουσες νομικές διατάξεις του Χωροταξικού Διαρθρωτικού Σχεδίου Φλάνδρας. Η χορήγηση αδείας αποψιλώσεως εκτάσεως 50 εκταρίων προϋποθέτει την καταστροφή ενός αξιόλογου δάσους και εκτάσεως πρασίνου που αποτελούν τον συνδετικό κρίκο μεταξύ δύο εθνικών δρυμών.

Επιπλέον, οπουργός Χωροταξίας, κατά την έκδοση της οικοδομικής αδείας, παρέβλεψε σκοπίμως τις αποφάσεις εφαρμογής του διατάγματος περί διατηρήσεως της φύσεως. Οι αποφάσεις αυτές εγκρίθηκαν στις αρχές του Σεπτεμβρίου 1999 από την Φλαμανδική κυβέρνηση και δημοσιεύθηκαν στις 11 Δεκεμβρίου 1999 στην βελγική Εφημερίδα της Κυβερνήσεως. Μια από τις κυριότερες διατάξεις ορίζει ότι κάθε μείωση εκτάσεως δασικής ή πρασίνου θα πρέπει στο εξής να αποζημιώνεται.

1. Θα αποσύρει η Επιτροπή την οικονομική της ενίσχυση προς το εν λόγω σχέδιο, δεδομένου ότι η δημιουργία πάρκου άγριων ζώων αντιβαίνει προς το Χωροταξικό Διαρθρωτικό Σχέδιο Φλάνδρας; Εάν όχι, για ποιο λόγο και ποιά επιχειρήματα προβάλλει η Επιτροπή προκειμένου να ενισχύσει σχέδιο το οποίο αντιβαίνει προς τους πράσινουςστόχους του Χωροταξικού Διαρθρωτικού Σχεδίου Φλάνδρας;

2. Θα αποσύρει η Επιτροπή την χρηματική της ενίσχυση προς το σχέδιο λόγω του ότι κατά την έκδοση της οικοδομικής αδείας έχουν παραβλεφθεί σκοπίμως οι αποφάσεις εφαρμογής του διατάγματος περί διατηρήσεως της φύσεως; Εάν όχι, γιατί και ποιά επιχειρήματα προβάλλει η Επιτροπή προκειμένου να ενισχύσει σχέδιο το οποίο αντιβαίνει προς τις διατάξεις του διατάγματος περί διατηρήσεως της φύσεως;

Απάντηση του κ. Barnier εξ ονόματος της Επιτροπής

(30 Ιουνίου 2000)

Το σχέδιο Ζωολογικός κήπος και χώρος οχημάτων στο Kelchterhoef στο δήμο Houthalen-Helchteren αποτέλεσε το αντικείμενο συγχρηματοδότησης δυνάμει του Ευρωπαϊκού Ταμείου Περιφερειακής Ανάπτυξης (ΕΤΠΑ), στο πλαίσιο του προγράμματος στόχος 2 για το βελγικό Λιμβούργο κατά την περίοδο προγραμματισμού 1997-1999.

Το σχέδιο αυτό εγκρίθηκε από την Επιτροπή παρακολούθησης του προγράμματος στις 27 Ιανουαρίου 1999. Το συνολικό κόστος των δημοσίωνποδομών εκτιμάται σε 188 εκατ. BEF (περίπου 4,66 εκατ. ευρώ) και η κοινοτική συνεισφορά ανέρχεται σε 58,6 εκατ. BEF (περίπου 1,45 εκατ. ευρώ).

Σε γενικές γραμμές, η Επιτροπή συμμετέχει στις επιτροπές παρακολούθησης των προγραμμάτων του στόχου 2 όπου συζητούνται τα θέματα στρατηγικής και εταιρικών σχέσεων. Η επιλογή των σχεδίων αντίθετα πραγματοποιείται από διοικούσα επιτροπή αποτελούμενη από τοπικούς εταίρους.

Στην παρούσα περίπτωση, με βάση τα πρακτικά των διαφόρων συνεδριάσεων της διοικούσας επιτροπής, η Επιτροπή διαπίστωσε ότι το σχέδιο εγκρίθηκε με την επιφύλαξη ότι πληρούνται ορισμένοι όροι, μεταξύ των οποίων και η απόκτηση οικοδομικής άδειας και άδειας αποψίλωσης.

Σύμφωνα με τις πληροφορίες που παραλήφθηκαν από τις περιφερειακές αρχές στα τέλη του οικονομικού έτους 1999, πριν από την εν λόγω ημερομηνία είχε εκδοθεί και χορηγηθεί κανονική οικοδομική άδεια και είχε κατακυρωθεί επίσημα η σύμβαση. Η Επιτροπή δεν διαθέτει πληροφορίες σχετικά με την άδεια αποψίλωσης.

Είναι προφανές ότι η τροποποίηση των αρχικών όρων, στη συγκεκριμένη περίπτωση η ακύρωση ή η απόσυρση της οικοδομικής άδειας και της άδειας αποψίλωσης, θα μπορούσε να επιφέρει συνέπειες όσον αφορά την κοινοτική συνεισφορά στο εν λόγω πρόγραμμα, η οποία θα ολοκληρωθεί στο σύνολό της στις 31 Δεκεμβρίου 2001.

Παρόλο που εναπόκειται στις αρμόδιες αρχές να φροντίσουν για την τήρηση των κανόνων όσον αφορά τη χωροταξία και την προστασία της φύσης σε επίπεδο περιφέρειας, η Επιτροπή θα απευθυνθεί στις βελγικές αρχές προκειμένου να διευκρινίσει τα σημεία πουποδεικνύονται από το Αξιότιμο Μέλος του Κοινοβουλίου.